Llista i classifica les entitats que s'esmenten al text:
Posteriorment, als primers anys 1960 desenvolupà l'etapa anomenada «de les penetracions i les tensions» —segons denominació de Josep Corredor Matheos—, caracteritzada per l'ús de falques encaixades amb caragols i tirants de ferro, o de peces tensades amb cables o cordes, en encaixaments que jugaven amb la matèria i l'espai, amb elements oposats com matèria i forma, gravitació i contrapès, buit i ple, horitzontal i vertical. Exemples d'aquesta etapa són: Introversió (1960), Monument transportable (1961), Colmenar (1961), la Creu de Sant Miquel a Montserrat (1962), Gravitació (1962), Piràmide (1962), el Monument a les víctimes de les inundacions del Vallès (1963), Polimatèria (1964), Estabilitat (1964), Polifem (1964), el Monument a Pompeu Fabra a Planoles (1965) o l'Homenatge a Barcelona a la muntanya de Montjuïc (1968). Una de les seves últimes obres en aquest sentit fou el Monument a les Olimpiades de Mèxic (1968), situat a l'anomenada Ruta de l'Amistat realitzada per a les Olimpiades Culturals que es van desenvolupar en paral·lel a les esportives; es tracta de dues piràmides en forma de falques enfrontades i unides per un travesser a la part central, obra de formigó de 950 x 1070 x 410 cm i 160 t de pes, amb un simbolisme relatiu a la història de Mèxic: la piràmide inferior representa el Mèxic precolombí, mentre que la superior al·ludeix a la cultura hispano-americana i a la part central es conjuguen els anells olímpics amb les lletres que formen la paraula Mèxic.
Josep Corredor Matheos : artista_o_autor, Introversió : cultura, Monument transportable : cultura, Colmenar : cultura, Creu de Sant Miquel a Montserrat : cultura, Gravitació : cultura, Piràmide : cultura, Polimatèria : cultura, Estabilitat : cultura, Polifem : cultura, Homenatge a Barcelona : cultura, Monument a les Olimpiades de Mèxic : cultura, Mèxic : Entitat_Geopolítica, Monument a les víctimes de les inundacions del Vallès : cultura, Monument a Pompeu Fabra : cultura, Planoles : Entitat_Geopolítica, Ruta de l'Amistat : ubicació, Montjuïc : parc